FRA-johtajan lausunto hämmästyttää Ruotsissa - Digitoday - Ilta-Sanomat
Salakuuntelijat eivät aina odottaisi tuomioistuimen lupaa
Julkaistu: 10.11.2008 14:59
Tieto- ja teleliikennettä seulovan FRA:n tulee hakea toimiinsa lupa erityiseltä tuomioistuimelta, ilmoitti Ruotsin hallitus syyskuussa. Laitoksen johtajan mukaan kiireellisissä tapauksissa lupa kuitenkin voitaisiin hakea jälkikäteenkin, ja joskus tuomioistuimen tulisi hyväksyä FRA:n toimet yksityiskohdista vielä tietämättä.
TukholmaKovaan ääneen kritisoitu salakuuntelulaki kuumentaa jälleen tunteita Ruotsissa. Hallituksen syyskuiset lupaukset yksityisyyden suojan kohentamisesta kyseenalaistuivat viimeksi sunnuntaina, kun tiedustelulaitos FRA:n johtaja Ingvar Åkesson antoi radiohaastattelussa ymmärtää, että joissain kiireellisissä tapauksissa FRA voisi hyväksyttää tiedustelutoimensa tuomioistuimella vasta jälkikäteen. Ruotsin Radion uutisenhttp://www.sr.se/cgi-bin/ekot/artikel.asp?Artikel=2429610 mukaan Åkesson haluaisi myös, että laitos voisi saada tuomioistuimelta hyväksynnän toimilleen, vaikka kaikki tiedusteluun liittyvät yksityiskohdat eivät vielä olisi selvillä.Syyskuussa FRA-lain muotoilua sovittiin korjattavanhttp://www.digitoday.fi/tietoturva/2008/09/26/ruotsin-pelatty-salakuuntelulaki-muuttaa-muotoaan/200825118/66 niin, etteivät tiedusteluviranomaiset voisi oma-aloitteisesti ja automaattisesti seurata kaikkea valtakunnan rajat ylittävää tieto- ja teleliikennettä. Uuden muotoilun mukaan FRA:n tulisi kertoa tiedusteluaikeistaan jokseenkin yksityiskohtaisesti erityiselle tuomioistuimelle, joka sitten päättäisi laitoksen toimivaltuuksista kyseisessä tapauksessa. Hallituksen tiedotteessa asia ilmaistaan muun muassa sanoin: "FRA:n tulee hakea lupaa kaikkeen signaalitiedusteluun. Myös hallituksen tarpeita vastaava signaalitiedustelu kuuluisi siis lupamenettelyn piiriin."Poliittista oppositiota edustava perustuslakivaliokunnan puheenjohtaja Thomas Bodström tulkitsee Ruotsin Radion haastattelussa keskustelun uusinta käännettä niin, että FRA-lakiin kriittisesti suhtautuneet hallituspuolueiden jäsenet "narrattiin" syyskuussa lain kannattajiksi. Hänen mukaansa tämän kaltaiset lausunnot osoittavat, etteivät syyskuiset lupaukset pidäkään, kun laki vuoden vaihtuessa astuu voimaan. Eräs lakiin kriittisesti suhtautuneista porvaripuolueiden edustajista, keskustan kansanedustaja Fredrik Federley, sen sijaan uskoo yhä syyskuisten päätösten pitävän. Hänen mukaansa FRA-johtajan medialausunto on vain "yksittäisen virkamiehen puhetta". Federleyn mukaan on kuitenkin ilmeistä, että Åkessonin lausunto poikkeaa hallituksen syyskuussa esittelemästä linjasta. Viime viikollahttp://www.digitoday.fi/yhteiskunta/2008/11/05/ruotsin-salakuuntelulaki-voimaan-korjauksitta/200828760/66 Ruotsin Radion uutiset kertoivat, että FRA-laki astuu vuoden vaihtuessa voimaan siinä muodossa, jossa se kesällä hyväksyttiin. Syyskuussa julkistetut muutokset liitetään lakitekstiin puolustusministeriön mukaan vasta myöhemmin, radiouutisissa sanottiin.
Ruotsin hallitus puolustaa sinnikkäästi salakuuntelulakiaan Tukholma - Ruotsin päätös salakuunnella maan rajat ylittävää tietoliikennettä on aiheuttanut ankaraa kritiikkiä jo hallituspuolueiden sisälläkin. Maanantaina joukko puolustusministerin puoluetovereita vaati hallitusta perääntymään, mutta vastaus oli tuttu: sitkeä kritiikki perustuu väärinymmärryksiin. Lue lisää ›
Ruotsalaisoperaattori tarjoaa salakuunteluvaroitinta
Tukholma - Ruotsin halu salakuunnella maan rajat ylittävää tieto- ja teleliikennettä on saanut nettioperaattori Bahnhofin kehittämään eräänlaisen salakuunteluvaroittimen. Selaimeen asennettava Fradar-ohjelma seuraa tietoliikennettä ja kertoo, onko se luonteeltaan ruotsalaista vain kansainvälistä. Lue lisää ›
Norjalaiset paheksuvat Ruotsin salakuunteluaikeita
Ruotsin halu salakuunnella maan rajojen yli kulkevaa tieto- ja teleliikennettä pöyristyttää norjalaisia, joiden nettiliikenteestä merkittävä osa kulkee Ruotsin kautta. Norjan poliittinen oppositio vaati viikonloppuna maan hallitusta puuttumaan asiaan. Naapurimaidenkin toivotaan liittyvän protestirintamaan. Lue lisää ›
FRA-salakuuntelu on uhka Suomen teollisuudelle
Svea-mamma ei saa olla Sentraali-Santra, sanoo Vihreiden puoluehallitus. Puolueen julkilausuman mukaan Ruotsin salakuuntelulaki voi pakottaa Suomen harkitsemaan Ruotsin kautta kulkevan tietoliikenteen salaamista tai uutta tietoliikenneyhteyttä Manner-Eurooppaan. Lue lisää ›
Salakuuntelua vastustetaan väen voimalla lupaa kysymättä
Tukholma - Piratpartiet kokoaa Tukholmassa salakuuntelun vastustajia kansalaismielenosoitukseen, jota toisaalta "ei järjestä mikään organisaatio eikä kukaan henkilö". Selitys ilmaukselle on yksinkertainen: puolue ei saanut lupaa mielenosoitukseen paikoissa, jonne suuren väkijoukon on määrä nyt vain "kokoontua". Lue lisää ›
Ruotsin FRA etsii tietoliikenteestä vaihtokauppatavaraa Tukholma - Kohuttu FRA-laki auttaa Ruotsia ensisijaisesti hankkimaan tietoa, joka on kuumaa valuuttaa tiedustelutiedon kansainvälisillä markkinoilla, paljastaa Ruotsin Television sunnuntaina esittämä raportti. Sen mukaan yhteistyötä voidaan tarvittaessa tehdä jopa diktatuurivaltioiden kanssa. Lue lisää ›
Ruotsin pelätty salakuuntelulaki muuttaa muotoaan
Tukholma - Ruotsin hallituspuolueet ovat kiivaista puolustuspuheistaan huolimatta taipuneet uudistamaan kohuttua signaalitiedustelulakiaan. Tiedusteluviranomainen FRA:n toimivaltaa on rajattu, ja jopa hallituksen olisi jatkossa haettava tuomioistuimen hyväksyntä tiedustelutoimeksiannoilleen. Lue lisää ›